Banteng

Banteng atau banting (Bos javanicus), turut dikenali sebagai tembadau, ialah spesies bovin liar yang dijumpai di Asia Tenggara. Ia didapati di Myanmar, Thailand, Kemboja, Laos, Vietnam, Borneo, Jawa dan Bali.

 Ciri-ciri 
Banteng membesar sehingga ketinggian  pada bahunya, dan panjangnya ialah . Berat banteng jantan adalah antara , tetapi berat banteng betina adalah lebih ringan. Bagaimanapun, berat sesetengah banteng yang amat besar mencapai hampir satu tan.

Banteng berwarna putih pada bahagian bawah kaki dan pinggulnya, serta bertompok putih di sekeliling mata dan muncungnya. Bagaimanapun, terdapat dimorfisme jantina yang amat besar. Banteng jantan mempunyai kulit hitam-biru atau perang berangan, tanduk panjang yang melengkung ke atas, serta ponok pada dahunya. Sebaliknya, banteng betina mempunyai kulit perang kemerah-merahan, tanduk kecil yang melengkung ke dalam, dan tidak berponok.

 Diet 
Banteng hidup di dalam hutan jarang dan makan rumput, buluh, daun dan dahan muda. Secara amnya, banteng aktif pada kedua-dua siang dan malam, tetapi di tempat yang terdapat manusia, binatang ini mengamalkan hidup nokturnal. Banteng cendurung berkumpul dalam kawanan sebanyak dua hingga tiga puluh ekor.

 Pembiakan 
Di timur Sabah, kebanyakan kumpulan dilihat memiliki sekitar 8-10 ekor, terdiri daripada seekor jantan matang dengan betina matang dan anak; kadangkala si jantan bersendirian dan kawanan sehingga 40 ekor.

Taburan dan habitat
Sebelum 1940-an, seladang dilaporkan sering dilihat di sepanjang kebanyakan sungai utama di timur Sabah dan di kebanyakan kawasan penanaman pindah di barat dan utara, malah di pendalaman banjaran bukit. Penggunaan senapang mendorong penghapusan banteng di kebanyakan kawasan. Kini, ia terhad di kawasan hutan ditebang di tanah rata, tetapi dihapuskan dengan pantas apabila tanah ditebang untuk pendudukan pertanian kekal. Ia terdapat di hutan dipterokarpa, paya dan hutan pantai.

Di Sabah, ia ditemukan sepanjang Kutai dan kemungkinannya tersebar di kawasan Kalimantan; Ia pupus di Brunei dan tiada laporan di Sarawak.

 Hubungan dengan manusia 

 Penternakan 
Terdapat juga banteng yang dipelihara, dikenali sebagai lembu Bali, kacukan antara banteng dan lembu biasa yang mirip banteng liar. Ia diternakkan di beberapa tempat di Asia Tenggara, dan terdapat sekitar 1.5 juta ekor banteng ternakan. Banteng liar dan banteng ternakan boleh membiak, dan anak-anaknya biasanya subur.

 Di Australia 
Beberapa ekor Banteng telah dibawa masuk ke Australia utara semasa penjajahan British pada 1849. Pada Februari 2005, bilangan banteng di Semenanjung Cobourg ialah 10,000 ekor dan oleh itu, menyebabkan bilangan banteng di Wilayah Utara, Australia merupakan kelompok banteng yang terbesar di dunia. Bagaimanapun, dalam habitat aslinya, bilangan kawanan banteng yang terbesar adalah kurang daripada 500 ekor.

 Pengekalan 
Seladang merupakan haiwan yang dilindungi dan memerlukan lesen pemburuan.

Rujukan 

 Pautan luar 
 ARKive – imej dan filem mengenai banteng (Bos javanicus) 
 Banteng hidup biak di Semenanjung Cobourg  daripada Laman web Universiti Charles Darwin
 Makalah mangkin mengenai Banteng
 Profil Spesies daripada Perkhidmatan Ikan & Binatang Liar Amerika Syarikat

Kategori:Bos
Kategori:Mamalia di Malaysia
Kategori:Spesies terancam